open-index/open-wikipedia-markdown huggingface dataset:
துளுவம்

[thumb|[இந்தியா|இந்தியாவில் பதிவு செய்யப்பட்ட துளு மொழி பேசுபவர்.]]

**துளு** அல்லது  **துளுவம்**  ஒரு தமிழ் குடும்ப கிளை மொழியாகும். இதனை தற்போது இரண்டு மில்லியனுக்கும் சற்று குறைவான மக்கள் பேசுகின்றனர். இது பெரும்பாலும் கர்நாடக மாநிலத்தின் தென் கன்னடா, உடுப்பி ஆகிய மாவட்டங்களிலும் கேரளம் மாநிலத்தின் காசர்கோடு மாவட்டத்திலும் பேசப்படுகிறது.

இம்மொழிக்கு எழுத்துரு (வரிவடிவம்) இல்லாதிருந்தது. ஆனால் இருபதாம் நூற்றாண்டில் எழுத்துரு (வரிவடிவம்) அமைக்கப்பட்டது. இவ் எழுத்துரு (வரிவடிவம்) மலையாளத்தை ஒத்திருந்தாலும் தற்காலத்தில் கன்னட மொழியின் வரிவடிவமே பயன்படுத்தப்படுகிறது.

## பேசப்படும் பகுதிகள்

முன்னர் துளு மொழி கேரளாவின் காசரகோடு மாவட்டத்தின் சந்திரகிரி ஆற்றின் மேற்கிலிருந்து, கர்நாடக மாநிலத்தின் வட கன்னட மாவட்டத்தின் கோகர்ணா வரை பேசப்படுப்பட்டது. தற்போது இம்மொழி பேசுபவர்கள் கேரளாவின் காசரகோடு மாவட்டத்தின் வட பகுதியில் சில இடங்களிலும் மற்றும் கர்நாடக மாநிலத்தின் தென் கன்னட மற்றும் உடுப்பி மாவட்டத்தில் மட்டும் பயன்பாட்டில் உள்ளது. மேலும் இப்பகுதியில் மட்டும் துளு கலாச்சாரம் தற்போது நிலவுகிறது, இப்பகுதி **[[துளுநாடு]]** என்றும் அழைக்கின்றனர்.

## சில துளு சொற்கள்

வழக்கமாக உபயோகிக்கப்படும் சில துளு சொற்கள்:

* தமிழ் - துளு (roman, தமிழ் எழுத்தில் துளு சொல்) [தமிழ் இணைச் சொல்]
* நான், me = yaañ, யான்
* நீ , you = ee, ஈ
* நீர் you(respectfull) = eer, ஈர்
* அவர், they = akulu, அகுலு (அகுளு?)
* பெயர், name = pudar, புடர்
* ஊர், town = ooru, ஊரு
* அல்ல, no = attü, அத்து
* ஆமாம், yes = andü, அந்து
* ஏன், why = dayeg, தயெக்
* எங்கே, where = volu, வோலு
* என்ன, what = daada, தாத
* நின் பெயர் என்ன, what's your name = ninna pudar yenchina ?நின்ன புடர் யென்சின?
* நீர் எங்கே உள்ளீர், where are you ?  = volu ullar eer ?வோலு உள்ளார் ஈர் (ஈர் வோலு உள்ளார்??)
* உணவு உண்டாயிற்றா, Had your lunch? = vonus aanda? வூணு ஆந்தா ??
* வேண்டாம், dont want = bodchi, போட்சி
* ஆண்பிள்ளை, Boy = Aanü, ஆணு
* பெண் பிள்ளை, girl = Ponnü, பொண்ணு
* ஆண், Man = Andjovü, ஆண்ட்யொவு??
* பெண், Woman = Ponndjovü, பொண்ட்யொவு??
* ஆறு River = Tudé/Sudé, டுடே, சுடே
* ஓடை Stream = Todü, டொடே [தமிழ்- ஓடை, தமிழில் தொடை = தொடர்ந்து இருப்பது]
* குளம், ஏரி  Lake = Kulá குள
* பாலம், Bridge = Sanká சங்கா
* நாய்,  Dog = Nayee நாயி
* பூனை, பூஞை Cat = Pucchè புச்செ
* ஆ, பசு, Cow = Pethá பெத்த (தமிழ்- பெற்றம்)
* கை, hand = Kayi, கயி
* கால், Leg  = Kaar, கார் 
* குழல், முடி, மயிர் Hair  = Kujal, குஜல்

## மேலும் காண்க

* குருக்கு
* திராவிட மொழிக் குடும்பம்

## குறிப்புகள்

## மேற்கோள்கள்


## வெளி இணைப்புகள்

* Official Website of Karnataka Government's Tulu Academy
* Online Tulu Dictionary
* Tuluver.com
* Kopparige Tulu Dictionary
* Tulu Language and Alphabets

பகுப்பு:திராவிட மொழிகள்
பகுப்பு:கர்நாடகம்
பகுப்பு:துளு
பகுப்பு:தட்சிண கன்னட மாவட்டம்
பகுப்பு:இந்திய மொழிகள்
ஆடம்பரப் பண்டம்

**ஆடம்பரப்பண்டங்கள்** எனப்படுபவை பொருளியலின்படி மக்களின் வருமான அதிகரிப்புடன் கேள்வி அதிகரிப்பு ஏற்படுகின்ற வகையைச் சார்ந்த பண்டங்கள் ஆகும். இவை அவசியமான பண்டம், இழிவுப்பண்டம் ஆகியற்றிலிருந்து மாறான நடத்தையைக் காண்பிக்கும். ஆடம்பரப் பண்டமானது உயர் வருமானக்கேள்வி நெகிழ்ச்சியினைக் காண்பிக்கும். இவ் வகையான பண்டங்கள் மக்களின் அந்தஸ்து, கௌரவம், உயர் வருமானம் ஆகியவற்றை விளம்புகின்ற சின்னமாகக் கருதப்படும். மக்களின் வருமான மட்டம் அதிகரிக்கும்போது ஆடம்பரப்பண்டங்களுக்கான் கேள்வியும் அதிகரிக்கும். எனினும் வேறுபட்ட வருமான மட்டங்களில் இவை அவசியப்பண்டமாகவோ அல்லது இழிவுப்பண்டமாகவோ மாற்றமடையலாம். அதாவது மேலைத்தேசங்களில் தொலைக்காட்சியானது அவசியப்பண்டமாகக் காணப்படும் அதே சமயத்தில் கீழைத்தேசத்தில் அவை ஆடம்பரப்பண்டமாகக் கருதப்படும்.

உ-ம் :தங்கநகைகள், சொகுசுவாகனங்கள்

## மேற்கோள்கள்

பகுப்பு:பண்டங்கள்
மரபியற் பல்வகைமை

சூழ்நிலைமண்டலம் (ecosystem) மற்றும் மரபணுப் பொதுச்சேர்மங்கள் (gene pools) ஆகியவற்றில், ஒரே இனத்தைச் சார்ந்த பல வேறுபாடான உயிரினங்கள் இருக்கும் நிலை **மரபியற் பல்வகைமை** எனப்படுகின்றது. இது குறிப்பிட்ட உயிரினம் பிழைத்து வாழ்வதற்குச் சாதகமான நிலைமையாகும். 19 ஆம் நூற்றாண்டின் நடுப்பகுதியில் அயர்லாந்தில் ஏற்பட்ட பெரிய பஞ்சத்துக்கு, நாட்டின் உருளைக்கிழங்குப் பயிர்களில் குறைவான மரபணுசார்ந்த வேறுபாடுகள் இருந்ததும் ஒரு காரணம் எனக்கூறப்படுகின்றது. இது பெரும்பாலான பயிர்களை வைரஸ் தாக்கி அழிப்பதை இலகுவாக்கியது.

உயிர்த்தொகை மரபியல் (population genetics) என்னும் கல்வித்துறை மரபியற் பல்வகைமை தொடர்பான பல எடுகோள்களை (hypotheses) உள்ளடக்கியுள்ளது.

## இவற்றையும் பார்க்கவும்

* உயிரியற் பல்வகைமை
* சூழ்நிலைமண்டலப் பல்வகைமை
* இனப் பல்வகைமை

## மேற்கோள்கள்

பகுப்பு:மரபியல்
லைலா

**லைலா** (பிறப்பு: 24 அக்டோபர் 1980) தென்னிந்தியத் திரைப்பட நடிகை ஆவார். தமிழ்த் திரையுலகில் கள்ளழகர் திரைப்படத்தின் மூலம் லைலா அறிமுகமானார். தமிழ்த் திரைப்படங்களில் 2000 ஆம் ஆண்டுக்கு பின்னணியில் முன்னணி நடிகர்களான விஜயகாந்த், அஜித், சூர்யா, விக்ரம், பிரசாந்த், சரத்குமார் ஆகியோருடன் நடித்துள்ளார். தில், தீனா, மௌனம் பேசியதே ஆகிய திரைப்படங்கள் இவருக்கு நல்ல பெயரை பெற்று தந்துள்ளது.

## தனிப்பட்ட வாழ்க்கை
* நடிகை லைலாவின் உண்மையான பெயர் **குயின்சந்திராமேரி** கோவாவில் ஒரு கத்தோலிக்க கிறித்தவர் குடும்பத்தில் பிறந்தார். 
* இவர் ஈரான் நாட்டைச் சேர்ந்த தொழிலதிபரான மெஹதீன் என்பவரை காதலித்து 2006 ஆம் ஆண்டில் திருமணம் செய்து கொண்டார். திருமணத்திற்கு பின் திரைப்படங்களில் நடிக்கப்போவதில்லை என கூறினார்.

## திரைப்படங்கள்
* *கள்ளழகர்* (தமிழ்த் திரைப்பட அறிமுகம்)
* *ரோஜாவனம்*
* *பார்த்தேன் ரசித்தேன்*
* *தில்*
* *[[தீனா]]*
* *உன்னை நினைத்து*
* *அள்ளித்தந்த வானம்*
* *காமராசு*
* *[[நந்தா]]*
* *[[பிதாமகன்]]*
* *மௌனம் பேசியதே* (சிறப்புத் தோற்றம்)
* *திரீ ரோசஸ்*
* *கம்பீரம்*
* *பரமசிவன்*
* *திருப்பதி* (ஒரு பாடலுக்கு மட்டும் நடனம்)
* ''ஜெய்சூர்யா

## மேற்கோள்கள்

## வெளி இணைப்புகள்
* அதிகாரபூர்வ வலைத்தளம்

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:இந்திய நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:20 ஆம் நூற்றாண்டின் இந்திய நடிகைகள்
பிரசாந்த்

**பிரசாந்த்** (*Prashanth*, பிறப்பு: ஏப்ரல் 6, 1973) தமிழ்த் திரைப்பட நடிகர்  ஆவார். இவர் பிரபல இந்தியத் திரைப்பட இயக்குநரும் நடிகருமான தியாகராஜனின் மகன் ஆவர்.

## வாழ்க்கைக் குறிப்பு
இவர் நடிகர் தியாகராஜன் - சாந்தி அவர்களின் மூத்த மகனாவார். இவருக்கு பிரீத்தி என்கின்ற ஒரு தங்கையும் உள்ளார். பிரசாந்துக்கும் கிரகலட்சுமி என்ற பெண்ணுக்கும் கடந்த 2005 ஆம் வருடம் திருமணம் நடைபெற்றது.  கருத்து வேறுபாடு காரணமாக இருவரும் விவாகரத்து செய்துகொண்டனர்.

## வெற்றித் திரைப்படங்கள்
பிரசாந்த் நடித்தப்படங்களில் வெற்றி வாய்ப்பைத் தந்தப் படங்களில் சில: 
*வைகாசி பொறந்தாச்சு (அறிமுகம்)
*செம்பருத்தி
*ஜீன்ஸ்
*கண்ணெதிரே தோன்றினாள்
*ஜோடி
*காதல் கவிதை
*ஹலோ
*மஜ்னு
*தமிழ்
*வின்னர்
*பூமகள் ஊர்வலம்
*பார்த்தேன் ரசித்தேன்
*திருடா திருடா

## நடித்த திரைப்படங்கள்

## மேற்கோள்கள்

## வெளி இணைப்புகள்
*

பகுப்பு:தமிழ்த் திரைப்பட நடிகர்கள்
பகுப்பு:1973 பிறப்புகள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:சென்னை நடிகர்கள்
நிலம்

**நிலம்** (Land) என்பது நிரந்தரமாக நீரில் மூழ்கியிராத புவியின் திண்ம மேற்பரப்பு ஆகும். வரலாறு முழுவதும் பெரும்பாலான மனிதச் செயற்பாடுகள், வேளாண்மை, வாழிடம், பல்வேறு இயற்கை வளங்கள் ஆகியவை அடிப்படையான நிலத்திலேயே நடந்துள்ளன. நிலம், பெரிய நீர்ப் பரப்புகளைச் சந்திக்கும் பகுதிகள் கரையோரப் பகுதிகள் என அழைக்கப்படுகின்றன. நிலத்துக்கும், நீருக்கும் இடையிலான பிரிப்பு மனிதனுடைய அடிப்படைக் கருத்துருக்களுள் ஒன்று. நிலம், நீர் என்பவற்றுக்கு இடையிலான எல்லை குறித்த பகுதியின் ஆட்சி அதிகாரங்களிலும், வேறு பல காரணிகளையும் பொறுத்து மாறுபடக்கூடும். கடல்சார் எல்லை, அரசியல் எல்லை வரையறுத்தலுக்கு ஒரு எடுத்துக்காட்டு. நீர் எங்கே நிலத்தைச் சந்திக்கிறது என்பதைத் தெளிவாக வரையறுப்பதற்கு உதவக்கூடிய பல இயற்கையான எல்லைகள் உள்ளன. பாறை நில அமைப்புக்கொண்ட இடங்களில் எல்லை வரையறுப்பது, சதுப்பு நிலப் பகுதிகளில் எல்லை வரையறுப்பதை விட இலகு. ஏனெனில் சதுப்புப் பகுதிகளில் பல நேரங்களில் நிலம் எங்கே முடிகிறது, நீர் எங்கே தொடங்குகிறது என்பதைக் கூறுவது கடினமானது. வற்றுப்பெருக்கு, காலநிலை என்பவற்றைப் பொறுத்தும் இந்த எல்லை வேறுபடக்கூடும்.

பொருளியலின்படி உற்பத்தியில் பயன்படுத்தக்கூடிய சகல இயற்கை வளங்களும் நிலம் என்பதுள் அடங்கும். நிலத்தை மனிதனால் உற்பத்தி செய்யமுடியாது

## பெயர்
"நிலம்" என்பது "நீர் போல் இயங்காது ஒரேயிடத்தில் நிலையாக நிற்கும் பூதவகை" எனப் பொருள் கூறப்படுகிறது. நிலையாக நிற்பது என்னும் பொருளில் "நில்-நிலை-நிலை+அம்=நிலம்  என்னும் அடியில் இருந்து "நிலம்" என்னும் சொல் உருவானது. இது ஒரு தமிழ்ச்சொல். பிற திராவிட மொழிகளில் இதற்கு *நிலம்* {மலையாளம்), *நெல* (கன்னடம், துளு, குடகு, படகர்),  *நேல* (தெலுங்கு), *நெல்ன்* (துட) போன்ற சொற்கள் பயன்படுகின்றன.

நீட்சிப் பொருள் கொண்ட வேர்ச்சொல் *நுல்*. இதிலிருந்து *நிலம்* என்னும் சொல் பின்வருமாறு பெறப்படும்:  *நுல்* --> *நெல்* --> *நெள்* --> *நெரு* --> *நெகிழ்* {*நெகிள்*) --> *நீள்* --> *நிள்* --> *நில்* --> *நிலம்*  என்ற கருதுகோல் ஐயத்திற்கு உரியது. நில்-நீல்-நீள்-நீட்சி என்ற சொற்கள் பிறக்கின்றன

## பொருளியலில் நிலம்
**நிலம்** அல்லது இயற்கை வளம் - பொருட்களின் உற்பத்தியில் பயன்படும் மண் மற்றும் கனிப்பொருள்கள் முதலிய இயற்கையாகக் கிடைக்கும் பொருட்கள். நிலத்துக்கான கொடுப்பனவு வாடகை ஆகும்.

### நிலத்தின் இயல்புகள்

* இயற்கையின் கொடைகளாகும் அதாவது மனிதனால் உருவாக்க முடியாது.
* உற்பத்திச் செலவற்றது.
* செயலற்றவை அது மனிதமுயற்சி மற்றும் ஏனைய காரணிகளின் இணைப்பினாலே நிலம் செயலுள்ளதாகும்.
* இடம்பெயரும் தன்மை அற்றது.
* விரைவாகக் குறைந்துசெல் விளைவு விதி தொழிற்படும்.

### நிலத்தின் முக்கியத்துவம்

* உற்பத்தி மேற்கொள்ள நிலம் அவசியம்
* சகல மூலவளங்களும் நிலைத்திருக்க நிலம் அவசியம்.
* மனிதமுயற்சி மற்றும் ஏனைய காரணிகளை உட்புகுத்துவதனால் நிலத்தின் பெறுமதி அதிகரிக்கும்.
* நெகிழ்ச்சியற்ற நிரம்பலைக் கொண்டுள்ளது.

## மேற்கோள்கள்

பகுப்பு:சொத்து
பகுப்பு:உற்பத்தி
தாய்மொழி (சஞ்சிகை)

**தாய்மொழி** சிறிது காலம் ஈழத்திலிருந்து வெளியான ஒரு தமிழ் சஞ்சிகை. 1999ம் வருடம் சித்திரைப் புது வருட தினத்தில் வெளியானது.. பிரபல தமிழ் சஞ்சிகைகளான குமுதம், ஆனந்த விகடன் சாயலில் மாதம் இருமுறை வெளியானது. இதன் ஆசிரியர் உமாபாஸ்கரன், இணையாசிரியர் கா. தேவேந்திரராசா. அரசியற் கட்டுரைகள், சிறுகதைகள், கவிதைகள், துணுக்குகள், பொது அறிவு, போட்டி மற்றும் சினிமா விடயங்களை கொண்டிருந்தது.  இலங்கையின் பத்திரிகைப் பரிமாணத்தில் தாய்மொழியைப் போன்று சகல அம்சங்களையும் கொண்ட சஞ்சிகையைக் காணவில்லையென யாழ்ப்பாண பல்கலைக் கழக பதிவாளர் செங்கை ஆழியான் க. குணராசா ஒரு தடவை குறிப்பிட்டிருந்தார். தாய்மொழி பதிவு செய்த பல அரசியற் கட்டுரைகள் பலத்த தாக்கங்களை ஏற்படுத்தியதைத் தொடர்ந்து அரசியல்வாதிகளின் எச்சரிக்கையினால் தொடர முடியாமல் நிறுத்தப்பட்டது. தாய்மொழிக்குத் தடா எனத் தலைப்பிட்டு சரிநிகர் பத்திரிகை தனது ஆதங்கத்தினை கவலையுடன் தெரிவித்திருந்தது குறிப்பிடத்தக்கது. 

பகுப்பு:ஈழத்து சஞ்சிகைகள்
கார்த்திக் (தமிழ் நடிகர்)

**கார்த்திக்** (*Karthik*; பிறப்பு: 13 செப்டம்பர் 1960), தமிழ்த் திரைப்பட நடிகர் ஆவார். இவர் நடிகர் முத்துராமனின் மகனும் ஆவார். கள்ளர் சமுதாயத்தை சேர்ந்தவர். 2006 ஆம் ஆண்டு, அனைத்திந்திய ஃபார்வார்ட் பிளாக் கட்சியின் தமிழகத் தலைவராகப் பொறுப்பேற்று, அரசியல் வாழ்விலும் நுழைந்த இவர் தற்போது அகில இந்திய நாடாளும் மக்கள் கட்சி என்ற கட்சியைத் துவங்கி, பின்னர் அதை கலைத்து மனித உரிமை காக்கும் கட்சி என்ற கட்சியை  தொடங்கினார். இவர் நான்கு முறை பிலிம்பேர் விருதையும், நான்கு முறை தமிழக அரசின் சிறந்த நடிகருக்கான விருதையும் மற்றும் கலைமாமணி விருது உட்பட பல விருதுகளைத் தன்னுடைய சிறந்த நடிப்பிற்காக பெற்றுள்ளார். அலைகள் ஓய்வதில்லை திரைப்படம் மூலமாக அறிமுகமான இவர், தமிழ் மட்டுமின்றி, தெலுங்கு மொழித் திரைப்படங்களிலும் நடித்துள்ளார்.

கார்த்திக் 1960 செப்டம்பர் 13 இல் ஊட்டியில் நடிகர் முத்துராமனுக்குப் பிறந்தார். கார்த்திக்கிற்கு அவரது முதல் மனைவி ராகினி மூலம் கௌதம், கைன் என இரு மகன்களும், இரண்டாவது மனைவி ரதி மூலம் தீரன் என்ற ஒரு மகனும் உள்ளனர். மூத்த மகன் கௌதம் மணிரத்னம் இயக்கிய கடல் திரைப்படம் மூலம் அறிமுகமானார்.

## விருதுகள்
; தென்னிந்திய பிலிம்பேர் விருதுகள்
* 1988 – சிறந்த தமிழ் நடிகருக்கான பிலிம்பேர் விருது - *[[அக்னி நட்சத்திரம் (திரைப்படம்)|அக்னி நட்சத்திரம்]]*
* 1989 – சிறந்த தமிழ் நடிகருக்கான பிலிம்பேர் விருது - *[[வருஷம் 16|வருசம் பதினாறு]]*
* 1990 – சிறந்த தமிழ் நடிகருக்கான பிலிம்பேர் விருது - *[[கிழக்கு வாசல் (திரைப்படம்)|கிழக்கு வாசல்]]*
* 1993 – சிறந்த தமிழ் நடிகருக்கான பிலிம்பேர் விருது - *[[பொன்னுமணி]]*

;தமிழக அரசின் விருதுகள்
* 1981 – சிறந்த அறிமுகம் (ஆண்) - *[[அலைகள் ஓய்வதில்லை]]*
* 1988 – சிறந்த நடிகருக்கான விருது - *[[அக்னி நட்சத்திரம் (திரைப்படம்)|அக்னி நட்சத்திரம்]]*
* 1990 – சிறந்த நடிகருக்கான விருது - *[[கிழக்கு வாசல் (திரைப்படம்)|கிழக்கு வாசல்]]*
* 1998 – சிறந்த நடிகருக்கான விருது - *[[பூவேலி]]* மற்றும் *[[உன்னிடத்தில் என்னை கொடுத்தேன்]]*
* கலைமாமணி விருது

;சினிமா எக்ஸ்பிரஸ் விருதுகள்
* 1998 –  சிறந்த தமிழ் நடிகருக்கான சினிமா எக்ஸ்பிரஸ் விருது - *[[உன்னிடத்தில் என்னை கொடுத்தேன்]]*

;நந்தி விருது
* 1987 – நந்தி விருது (சிறப்பு நடுவர் விருது) - *[[அபிநந்தனா]]*

## திரைப்பட விபரம்
### நடித்த திரைப்படங்கள்
#### 1980களில்

#### 1990களில்

#### 2000களில்

#### 2010களில்

### பாடிய பாடல்கள்

## மேற்கோள்கள்

## வெளி இணைப்புகள்
* ஹேய்...ஹேய்...! நடிகர் கார்த்திக்...! -விகடன்

பகுப்பு:தமிழ்த் திரைப்பட நடிகர்கள்
பகுப்பு:1960 பிறப்புகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:வாழும் மக்கள்
பகுப்பு:பிலிம்பேர் விருதுகள் வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:சென்னை நடிகர்கள்
பகுப்பு:சென்னைப் பாடகர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
செந்தில்

**செந்தில்** (பிறப்பு: மார்ச் 23, 1951), தமிழ்த் திரைப்பட நகைச்சுவை நடிகர் மற்றும் அரசியல்வாதியும் ஆவார்.இவரும் நகைச்சுவை நடிகர் கவுண்டமணியும் சேர்ந்து பல நகைச்சுவை படங்களில் நடித்து இன்று வரை மக்கள் மத்தியில் நீங்கா இடம்பெற்றுள்ளனர்.

## வாழ்க்கைக் குறிப்பு
செந்தில் 1951ஆம் ஆண்டு மார்ச்சு மாதம் 23ஆம் திகதி இராமநாதபுரம் மாவட்டத்தில் உள்ள முதுகுளத்தூர் என்னும் ஊருக்கு அருகில் உள்ள இளஞ்செம்பூர் என்ற ஊரில் பிறந்தார். இவரின் தந்தை இராமமூர்த்தி மற்றும் தாயார் திருக்கம்மல் ஆவார். இவரது இயற்பெயர் முனுசாமி ஆகும். இவருடன் பிறந்தவர்கள் ஆறு பேர், இதில் செந்தில் மூன்றாவதாகப் பிறந்தார். ஐந்தாம் வகுப்பு வரை படித்த இவர் தந்தை தூற்றியக் காரணத்தால் தனது 12ஆம் வயதில் சொந்த ஊரை விட்டு ஓடி வந்தார். முதலில் ஒரு எண்ணெய் ஆட்டும் நிலையத்தில் வேலைக்கு சேர்ந்தார். பின்னர் ஒரு மதுபானக் கடையில் பணி புரிந்தார். பின்பு நாடகத்தில் சேர்ந்து தன்னுடைய நடிப்புத் திறமைகளை வளர்த்துக் கொண்டார். இதுவே அவர் திரையுலகத்தில் நுழைய உதவியாக இருந்தது. சிறு வேடங்களில் நடித்து வந்த இவருக்கு 1983 ஆம் ஆண்டு வெளியான மலையூர் மம்பட்டியான் படம் திருப்புமுனையை ஏற்படுத்தியது. தனது பெற்றோர்களை 14 ஆண்டுகள் கழித்து மீண்டும் சந்திக்க சென்ற இவர் இன்முகத்துடன் வரவேற்கப்பட்டார். 1984ஆம் ஆண்டு கலைச்செல்வி என்பவரைத் திருமணம் செய்து கொண்ட இவருக்கு மணிகண்ட பிரபு, ஹேமச்சந்திர பிரபு என இரண்டு மகன்கள் உள்ளனர்.

## செந்தில் நடித்த சில திரைப்படங்கள்
இவர் ஏறத்தாழ 300 படங்களுக்கு மேல் நடித்துள்ளார். இவரும் கவுண்டமணியும் சேர்ந்து நடித்த பல நகைச்சுவை காட்சிகள் மக்களை வெகுவாக கவர்ந்தவை.

__NOTOC__

இவரது நகைச்சுவையான வசனங்கள் சில:
* *அந்த இன்னொன்னு தாண்ணே இது* (கரகாட்டக்காரன்)
* *நேர்மை எருமை கருமை*
* *பாட்றி என் ராசாத்தி*
* *டேய் அண்ணனுக்கு பொற வைடா அண்ணன் நன்றி உள்ளவரு*
* *டேய்! அண்ணன் சிகப்புடா* கோயில் காளை
* *புலிகுட்டி தம்பி பூனகுட்டி, பூனகுட்டி தம்பி புலிகுட்டி*
* *இது மந்திரிச்சு விட்ட தாயத்து இல்ல, இது தான் சயனைடு சப்பி*
* *ம்ம்ம்ம்ம்ம், ர்ர்ர்ர்-அ விட்டுட்டே* (இந்தியன்)
* *அய்யய்யய்யய்யோ, அறிவுக்கொளுந்துண்ணே நீங்க*
* *கோழி முட்ட மாதிரி இருக்கு, இதுல எப்படிண்ணே லைட் எரியும்!... ... ... என்னண்ணே உடைச்சிட்டீங்க!* (வைதேகி காத்திருந்தாள்)
* *ஸ்பேனர் புடிச்சவன் எல்லாம் மெக்கானிக்குன்னு சொல்றான்* (சேரன் பாண்டியன்)
* *அண்ணே! ஆத்தா பல்லு ஏண்ணே அப்படி இருக்கு!* (சின்ன கவுண்டர்)

## அரசியல்
அதிமுகவில் நட்சத்திர பேச்சாளராக இருந்த இவர் 2011, 2016 ஆம் ஆண்டு நடந்த சட்டமன்றத் தேர்தல்களில் அதிமுக வேட்பாளர்களை ஆதரித்து பிரச்சாரம் செய்தார்..முன்னாள் முதல்வர் ஜெயலலிதா மறைவிற்கு பிறகு அமமுகவில் இணைந்தார்.அங்கு, அவருக்கு கட்சி அமைப்பு செயலாளர் பொறுப்பு வழங்கப்பட்டது. 2020 ஆம் ஆண்டு அமமுகவில்  அப்பொறுப்பிலிருந்து நீக்கப்பட்டார்.11 மார்ச் 2021 அன்று தமிழக பாரதிய ஜனதா கட்சியில் இணைந்தார்   

## மேற்கோள்கள்

## வெளி இணைப்புகள்
* 

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
1861

**1861** (**[[ரோம எண்ணுருக்கள்|MDCCCLXI]]**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும், அல்லது ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதாரண ஆண்டு ஆகும்.

## நிகழ்வுகள்
* மார்ச் 17 - பிரான்சு உடன்படிக்கை அடிப்படையில் நைசு, சவோய் ஆகிய இடங்களைப் பெற்றுக் கொண்டு, இத்தாலிய இராச்சியத்தை உருவாக்கியது.
* மார்ச் 20 - ஆர்ஜெண்டீனாவின் மெண்டோசா நகரில் நிகந்த நிலநடுக்கம் அந்நகரை முற்றாக அழித்தது.
* ஜூலை - இலங்கையின் அரசமைப்பு அவையில் (Legislative Council) தமிழ் பிரதிநிதியாக சேர் முத்து குமாரசுவாமி தெரிவு செய்யப்பட்டார்.
* நவம்பர் 5 - ஆஸ்திரேலியாவில் மெல்பேர்னில் முதலாவது மெல்பேர்ண் கிண்ண குதிரைப் பந்தயப் போட்டி ஆரம்பமாயிற்று.

## அறிவியல்
* கூழ்மங்களை ஆராயும் கூழ்ம வேதியியல் துறையை ஸ்காட்லாந்து நாட்டைச் சேர்ந்த தாமஸ் கிரஹாம் என்ற அறிஞர் அறிமுகப்படுத்தினார்.

## இறப்புகள்
* மார்ச் 31 - ஹென்றி மார்ட்டின், யாழ்ப்பாணத் தமிழறிஞர், ஆசிரியர், கவிஞர்

## 1861 நாட்காட்டி

## மேற்கோள்கள்

பகுப்பு:1861
திறந்த சமுதாயம்

**திறந்த சமுதாயம்** (*open society*) என்ற எண்ணக்கரு என்றி பெர்க்சன் என்பவரால் முன்வைக்கப்பட்டது. திறந்த சமுதாயத்தில் அரசு responsive and tolerant ஆகவும், அரசு அமைப்புகள் ஒளிவுமறைவற்றதாகவும் (transparent), எளிதில் மாற்றங்களை உள்வாங்கக் கூடியதாகவும் (flexible) இருத்தல் வேண்டும். அரசு எந்த வித இரகசியங்களைப் பேணாமலும், ஏகபோக தன்மையற்றதாகவும், அனைத்துத் தகவல்களும் அனைவரின் நம்பிக்கைக்கு உரியதாகவும் அமைய வேண்டும். அரசியல் உரிமைகளும் மனித உரிமைகளும் திறந்த சமுதாயத்தின் அடிப்படைகளாகும்.

கார்ல் பொப்பர் தனது *The Open Society and Its Enemies* என்ற நூலில் தந்த வரைவிலக்கணப்படி திறந்த சமுதாயம் தனது தலைவர்களை வன்முறையற்று தேர்வு செய்யும் திறனைக் கொண்டிருக்கும் என்கிறார். மூடிய சமுதாயங்கள் வன்முறையற்ற தலைமை அல்லது அரசியல் மாற்றத்தை செய்யமுடியாதவையாகும். திறந்த சமுதாயங்களுக்கு மக்களாட்சி எடுத்துக்காட்டு ஆகும். மூடிய சமுதாயங்களுக்கு சர்வாதிகாரம் அல்லது ஏகபோக முடியாட்சி உதாரணங்கள் ஆகும்.

கார்ல் பொப்பர் எப்படி அரசாள்வது சிறந்தது என்பது பற்றி இறுதியான, முழுமையான, தீர்க்கதரிசனமான அறிவை பெறுவது இயலாது என்பதால், எந்த ஓர் அரசும் அதன் அரசியலை மாற்றி அல்லது மாற்றங்களை அனுசரித்துப் போககூடியதாக இருத்தல் வேண்டும் என்கிறார். மேலும், திறந்த சமுதாயம் பன்முக தன்மையோடும் (pluralistic) பல்பண்பாட்டோடும் (multicultural) இருந்தாலே பிரச்சினைகளுக்குப் பல அணுகுமுறைகளை அலச வாய்ப்பளிக்கும்.

## வெளி இணைப்புகள்
* http://www.rbjones.com/rbjpub/philos/bibliog/popp45a.htm open society and piecemeal social engineering

பகுப்பு:சமூக அமைப்பு
மரம் (கட்டிடப் பொருள்)

thumb|250px|right|மேலும் செயல் முறைகளுக்கு உட்படுத்துமுன், மரக்குற்றிகள் அடுக்கி வைக்கப்பட்டுள்ளன.
பெரிய, பல்லாண்டுத் தாவர வகைகளுள் ஒரு வகை *மரம்* எனப்படுகிறது. முதிர்ந்த மரங்கள் குற்றிகளாகவோ (*logs*), அறுக்கப்பட்டுப் பலகைகள், அல்லது வேறு வடிவிலோ மிகப் பழங்காலம் முதலே கட்டிடங்கள் மற்றும் அமைப்புக்களை உருவாக்குவதற்காகப் பயன்பட்டு வருகின்றன. உயிருடனிருக்கும் மரவகையைச் சேர்ந்த தாவரத்தைக் குறிக்கவும், வெட்டப்பட்டுக் கட்டிடங்களில் பயன்படுத்துவதற்காகத் தயார் செய்யப்பட்ட கட்டிடப் பொருளைக் குறிக்கவும், மரம் என்ற ஒரே சொல்லே வழக்கில் உள்ளது. **மரம் (கட்டிடப் பொருள்)** எனும் இக் கட்டுரை, மரத்தைக் கட்டிடப் பொருளாக எடுத்து விளக்குகிறது.

## கட்டிடப் பொருளாக மரத்தின் வரலாறு

மரம், விரைவில் அழிந்து விடக்கூடிய ஒரு பொருள். மரத்தினால் கட்டப்பட்ட கட்டிடங்கள் நீண்ட காலம் நிலைத்திருப்பது சாத்தியமில்லை. இதன் காரணமாக மிகப் பழையகால மரக் கட்டிடங்கள் எதுவும் இன்றுவரை நிலைத்திருக்கவில்லை. எனினும், தொல்பொருளாய்வு, இலக்கியம், மற்றும் பழங்காலக் கட்டிடக்கலை எழுத்தாக்கங்கள் என்பவற்றினூடாக, பல ஆயிரம் ஆண்டுகளாகவே மரம் கட்டிடப் பொருளாகப் பயன்பட்டுவருவதை அறிய முடிகின்றது.

ஆரம்பகாலத்தில் மரம், குற்றிகளாகச் செப்பனிடப்படாத வடிவிலேயே பயன்படுத்தப்பட்டன. காலப் போக்கில், ஒழுங்கான வடிவத்திலும், தேவையான அளவுகளிலும் மரங்களை அரிந்து பயன்படுத்தும் தொழில் நுட்பங்கள் உருவாயின. மரம் ஒரு சிறந்த கட்டிடப் பொருளாயினும், அது தொடர்பிலும் சில வரையறைகள் உள்ளன. தொழில்நுட்ப ரீதியான வரையறைகள், பொருளாதார ரீதியான வரையறைகள், சூழலியல் தொடர்பான வரையறைகள், என்பவற்றினால் விளையக்கூடிய பிரச்சினைகளைத் தீர்க்கும் முயற்சியில், செய்முறை மர உற்பத்திகள் (*processed wood products*) விருத்தி செய்யப்பட்டன. ஒட்டுப்பலகை (*plywood*), நார்ப்பலகை (*fibre board*), சிம்புப்பலகை (chip board) என்பன இவற்றுட் சில. அண்மைக் காலங்களில், அடுக்குத்தகட்டு மரக் கட்டுமானக் கூறுகள் (*laminated wood components*) பரவலாகப் பயன்படுத்தப்படுகின்றன.

## இவற்றையும் பார்க்கவும்

* கட்டிடப் பொருள்

## வெளியிணைப்புகள்

பகுப்பு:கட்டிடப் பொருட்கள்
பகுப்பு:நில மேலாண்மை
பகுப்பு:மரவேலை
தாழ்த்தப்பட்டோருக்கான இட-ஒதுக்கீடு அமுலாக்க தீர்மானம்

இந்திய நடுவண் அரசு உயர்கல்லூரிகளில் தாழ்த்தப்பட்டோருக்கான இட ஒதுக்கீட்டை அமுலாக்க தீர்மானித்துள்ளது.  

## செய்திகள்
**May 23 2006**
* http://us.rediff.com/news/2006/may/23quota3.htm?q=tp&file=.htm Government to go ahead with 27% reservation

## இவற்றையும் பார்க்க
* சீர்திருத்த செயலாக்கம் - :en:Affirmative action
* தலித்தியல் 
* இட பங்கீடு, இட ஒதுக்கீடு - :en:Reservation in India

## வெளி இணைப்புகள்
* SELF RESPECT MOVEMENT 
* Why Reservation? WHY? PRIYAR MOVEMENT- please read fully 
* இட ஒதுக்கீடு
* Southern record - Frontline
* Examining reservation
* TN doctors rally for reservation
* சாதி கொடுமை - சி என் என்
* Tamil Nadu swims against the tide   

பகுப்பு:தலித்தியல்
பகுப்பு:குறுங்கட்டுரைகள்
தமிழ்நாடு அறிவியல் தொழில்நுட்ப பேரவை

**தமிழ் நாடு அறிவியல் தொழில்நுட்பப் பேரவை (Tamilnadu State Council for Science and Technology)** தமிழ்நாட்டு அறிவியல் ஆராய்ச்சி தேவைகளை நிவர்த்தி செய்வதற்காகவும் கட்டமைப்பை மேம்படுத்துவதற்கும் 1984ம் ஆண்டு துவக்கப்பட்ட ஓர் அரச நிறுவனம் ஆகும்.  இந் நிறுவனம தமிழ் நாட்டு பிரச்சினைகளை நோக்கி திட்டங்களையும் ஆராய்ச்சிகளையும் நடாத்துகின்றது.  இந்நிறுவனம் மாணவர்கள்களால் மேற்கொள்ளப்படும் திட்டங்ககளையும் ஊக்குவிக்கின்றது.

## வெளி இணைப்புகள்
* http://www.tanscst.org/index.asp 

பகுப்பு:அறிவியலும் சமூகமும்
பகுப்பு:தமிழ்நாடு அரசின் அமைப்புகள்
திறந்த கட்டற்ற ஆக்கங்கள் பட்டியல்

## திறந்த கட்டற்ற ஆக்கங்கள் பட்டியல்
* மென்பொருள்
* வன்பொருள் வடிவமைப்பு
* இசை, பாட்டு
* ஓவியம், துண்டுப் படங்கள்
* புகைப்படம்
* குறும்படம்
* கதை, கவிதை, கட்டுரை, இலக்கியம்
* கலைக்களஞ்சியம்
* செய்தி
* பாடப்புத்தகங்கள், பாடத்திட்டங்கள்
* விளையாட்டுக்கள்
* சமையல், மருத்துவம் குறிப்புகள்

## கட்டற்ற படிமம்
பயன்படுத்த, நகலெடுக்க, திருத்த, அச்சிட, விநியோகிக்க அனைவருக்கும் அளிப்புரிமை தரப்பட்ட படிமங்கள் **கட்டற்ற படிமங்கள்** ஆகும்.  பொதுவாக இவை கட்டணமும் அற்று இலக்கமியல் வடிவில் கிடைக்கும் படிமங்களையே சிறப்பாக குறிக்கும்.  கட்டற்ற படிமங்களை பதிப்புரிமை கொண்ட படிமங்களுடன் ஒப்பிட்டு வேறுபடுத்தலாம்.

பகுப்பு:கட்டற்ற அறிவு
பகுப்பு:கட்டற்றவை
ஒட்டுப்பலகை

மெல்லியதாகச் சீவி எடுக்கப்படுகின்ற மரத்தகடுகளை உரிய வகையில் ஒன்றின் மேலொன்று அடுக்கடுக்காக ஒட்டி உருவாக்கப்படுவதே **ஒட்டுப்பலகை** ஆகும். இது ஒருவகைக் கூட்டு மரப் (composite wood) பலகை. உலகில் முதன்முதலில் உருவாக்கப்பட்ட கூட்டு மரப் பலகை இதுவே எனலாம். 

## ஒட்டுப்பலகை வகைகள்

பல்வேறு பயன்பாட்டுத் தேவைகளைக் கருத்திற் கொண்டு பலவகையான ஒட்டுப்பலகைகள் தயாரிக்கப்படுகின்றன. மென்மர (Softwood) ஒட்டுப்பலகைகள் பொதுவாக, டக்ளஸ் பர் (Douglas fir), ஸ்புரூஸ், பைன் (pine), பர் (fir) போன்ற மரவகைகளிலிருந்து உற்பத்தி செய்யப்படுகின்றது. இவ்வகை ஒட்டுப்பலகை, கட்டுமானம் மற்றும் தொழிற்துறைகளில் பெருமளவு பயன்படுத்தப்படுகின்றது. அலங்கார ஒட்டுப்பலகைகள் பொதுவாக மேற்பரப்பில் வன்மர (hardwood) மென்தகடுகள் ஒட்டப்பட்டுத் தயாரிக்கப்படுகின்றன. இதற்காக சிவப்பு ஓக், பர்ச், மேப்பல், மகோகனி போன்ற பலவகையான வன்மர வகைகள் பயன்படுகின்றன.

பொதுவான ஒட்டுப்பலகை விலை குறைந்த பீனோல் போமல்டிகைட்டுப் பசையினால் ஒட்டப்பட்டுத் தயாரிக்கப்படுகின்றது. நீர்ப்பற்றுள்ள இடங்களில் நிலைத்து நிற்கும் தன்மை இதற்குக் கிடையாது இதனால் இவ்வகை ஒட்டுப்பலகை கட்டிடங்களுள் உலர்வான பகுதிகளில் மட்டுமே பயன்படுத்தப்படக்கூடியது. நீர்ப்பற்றான இடங்களில் பயன்படக்கூடிய ஒட்டுப்பலகைகளும் தயாரிக்கப்படுகின்றன. இவற்றில் நீர்ப்பற்றைத் தாக்குப்பிடிக்கக்கூடிய பசைகள் பயன்படுகின்றன. இவ்வகைப் பசைகள், நீப்பற்றினால் ஒட்டு விலகுவதைத் தடுப்பதுடன், உயர்ந்த ஈரப்பதன் கொண்ட சூழலில் ஒட்டுப்பலகையின் வலு குறையாமலும் பாதுகாக்கின்றது. 

## உற்பத்தி

ஒட்டுப்பலகை உற்பத்திக்கு அளவிற் பெரிய நேரானதும், ஒழுங்கானதுமான வடிவம் கொண்ட மரக்குற்றிகள் பயன்படுகின்றன. இவற்றை இயந்திரங்களிலிட்டுக் கூரான கத்திமுனைகளுக்கு முன் சுழற்றுவதன் மூலம் அல்லது வேறு முறையில் மரத்தகடுகளாக உரித்து எடுக்கப்படுகின்றன. இது தேவையான அளவுகளில் வெட்டப்பட்டு, ஒன்றுடனொன்று ஒட்டி ஒட்டுப்பலகைகள் உற்பத்திசெய்யப்படுகின்றன. ஒட்டும்போது அடுத்தடுத்துள்ள தகடுகள் அவற்றின் இழையின் திசைகள் ஒன்றுக்கொன்று செங்குத்தாக இருக்குமாறு வைக்கப்படும். 

ஒட்டுப்பலகைகளை உருவாக்கும் மரமென்தகடுகள் பொதுவாக 1/8 அங்குலங்கள் தடிப்புக் கொண்டவை. ஒட்டுப்பலகைகள் மூன்று, ஐந்து, ஏழு என ஒற்றை எண்ணிக்கை கொண்ட தகடுகளை ஒட்டித் தயாரிக்கப்படுகின்றன.

## இவற்றையும் பார்க்கவும்

* கடின அட்டை (Hardboard)
* இழையட்டை (fibreboard)
* இடைநிலை-அடர்த்தி இழையட்டை (medium density fibreboard)
பகுப்பு:மர உற்பத்திகள்
கந்தணி

thumb|250px|right|பிரான்ஸ் எஸ். மெயர் என்பவர் 1898 இல் வெளியிட்ட "அலங்காரங்களுக்கான கையேடு" (''A Handbook of Ornament'') என்னும் நூலிலுள்ள அலங்காரக் கந்துகள்.
**கந்தணி** (Baluster) என்பது, படிக்கட்டுகள், மாடங்கள் (balcony), மேல் முற்றங்கள் (terrace) போன்றவற்றின் விளிம்புகளில் பாதுகாப்புக்காக அமைக்கப்படும் ஒரு குட்டையான தடுப்பைக் குறிக்கும். இச்சொல் *கந்து* + *அணி* என இரு சொற்கள் இணைந்து அமைந்தது. இங்கே *கந்து* என்பது குட்டையான ஒரு கம்பம் அல்லது தூணைக் குறிக்க, *அணி* வரிசையாக அமைந்தது எனப் பொருள் படுகிறது. எனவே **கந்தணி** குட்டைத் தூண்களின் வரிசை எனப்பொருள்படும். இச்சொல் "balustrade" என்னும் ஆங்கிலச் சொல்லின் சொல்வரலாற்றைக் கருத்தில் கொண்டு உருவாக்கப்பட்ட தமிழ்ச்சொல் ஆகும். 

கந்தணி என்பது வரிசையாக அமைந்த **[[கந்து]]** எனப்படும் குட்டைத் தூண்களையும் அவற்றின் மீது தாங்கப்படுகின்ற சட்டம் ஒன்றையும் ஒருங்கே குறிக்கப் பயன்படுகிறது. இது, மரம், காங்கிறீற்று, உலோகம், பிளாஸ்டிக்கு போன்ற பல வகைப் பொருட்களால் உருவாக்கப்படுகின்றது.

## உசாத்துணை

பகுப்பு:கட்டிடக்கலைக் கூறுகள்
அல்லைப்பிட்டி

**அல்லைப்பிட்டி** (*Allaippiddy*) இலங்கையின் யாழ்ப்பாண மாவட்டத்தின் தென் மேற்கில் உள்ள வேலணைத்தீவில் (லைடன் தீவில் / Leyden) உள்ள ஒரு கிராமம் ஆகும்.

## இங்குள்ள கோயில்கள்
*அல்லைப்பிட்டி கிழக்கு வைரவர் ஆலயம்
* ஐயனார் ஆலயம் 
*கறண்டப்பாய் (கரந்தப்பாய்) ஸ்ரீ முருகன் ஆலயம்
*அல்லைப்பிட்டிச் சந்தி வைரவர் ஆலயம்
* கார்மேல் அன்னை தேவாலயம்(உத்தரிய மாதா தேவாலயம்)
*இனிச்ச புளியடி முருகன் ஆலயம்
*சஞ்சுவானியார் ஆலயம் (புனித யுவானியார் தேவாலயம்)  
*புனித பிலிப்பு நேரியார் ஆலயம் 
*சிந்தாமணிப் பிள்ளையார் (சருகுப் பிள்ளையார்) ஆலயம்.
*மூன்றுமுடி கருமாரி அம்மன் ஆலயம்
*புனித அந்தோனியார் ஆலயம் 

## பாடசாலைகள்
*அல்லைப்பிட்டி பராசக்தி வித்தியாலயம்
*அல்லைப்பிட்டி ரோமன் கத்தோலிக்கத் தமிழ்க் கலவன் வித்தியாலயம்

## இவற்றையும் பார்க்க
*அல்லைப்பிட்டிப் படுகொலைகள்
*அல்லைப்பிட்டித் தேவாலயத் தாக்குதல்

## வெளி இணைப்புகள்
* Priests, public demand release of Allaippiddy Parish Priest
* Allaipiddy families vacate village - Tamil Net
* Sri Lanka villagers flee massacre - BBC
* Tamil villagers flee after massacre
* Navy - EPDP kill thirteen civilians in Allaipiddy-Velanai - May 16th, 2006 - By D.B.S. Jeyaraj 
* Allaipiddy people beg for their right to life - Peace Secretariat - LTTE
* படங்கள்
* Posters have warned the villagers to leave - and few are resisting - BBC

## மேற்கோள்கள்

பகுப்பு:வேலணைத் தீவு
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
குறும்பொருளியல்

**குறும்பொருளியல்** (*microeconomics*) ஒர் சமூகவிஞ்ஞானமாகும். பொருளாதார நடவடிக்கை பற்றியும் அதற்கான காரணங்களயும் இது ஆராய்கின்றது. அத்துடன் உற்பத்தி, வருமானம், விநியோகம் என்பனவும், தனிநபர் மற்றும் நிறுவனங்களின் பொருளாதார நடத்தையும் இதன் ஆய்வுப் பரப்பினுள் அடங்கும்.

#### குறும்பொருளியல் அடிப்படைக்கருத்துகள்
நெகிழ்ச்சி, நுகர்வோன் மிகை

#### நுகர்வு கோட்பாடு
இணைபயன் வளையீ, பயன்பாடு, எல்லைப்பயன்பாடு, வருமானம்

#### உற்பத்தி,விலை கோட்பாடு
Production theory basics,
உற்பத்திக்காரணிகள், உற்பத்திசாத்திய வளையீ, 
உற்பத்திச் சார்புகள், விலை பேதப்படுத்தல்,

#### Industrial organization
நிறைவுப்போட்டி, தனியுரிமைப்போட்டி, தனியுரிமை, இருவருரிமை

பகுப்பு:குறும்பொருளியல்
சரவணை

**சரவணை (Saravanai)** இலங்கையின் யாழ்ப்பாண மாவட்டத்தின் தெற்கே உள்ள லைடன் தீவில் உள்ள ஒரு கிராமம் ஆகும். இவ்வூர் வேலணைக்கும் நாரந்தனைக்கும் இடையே அமைந்துள்ளது.

## ஆலயங்கள்
* சரவணை கிழக்கு மயிலப்புலம் ஐயனார் ஆலயம்
* பள்ளம்புலம் முருகமூர்த்தி திருக்கோவில்
* கொட்டாங்காடு ஞானவைரவர் ஆலயம்
* சரவணை மேற்கு செல்வக்கதிர்காம முருகன் ஆலயம் (2ம் வட்டாரம்)
*சரவணை தேவபுரம் கதிர்வேலாயுத சுவாமி கோவில்
* சரவணை மேற்கு அருள்வரதகாளி அம்மன் கோவில் (2ம் வட்டாரம்)
* சரவணை தெங்கங்குளம் மீனாட்சி அம்மன் ஆலயம் (நாச்சியார் கோயில்)
* சரவணை சின்னமடு புனித செபமாலை அன்னை ஆலயம்

## பாடசாலைகள்
* சரவணை நாகேஸ்வரி மகா வித்தியாலயம்
* சரவணை சின்னமடு றோ.க.த.க.பாடசாலை

## மேற்கோள்கள்

## உசாத்துணை
* சதாசிவம் சேவியர், *சப்த தீவு*, ஏஷியன் அச்சகம், சென்னை, (1997).
* செந்தி செல்லையா (தொகுப்பு), *பிறந்த மண்ணில் பெற்ற சுகந்தம்*,  மணிமோகலை பிரசுரம், சென்னை, (2001).
* இ. பாலசுந்தரம், *இடப்பெயர் ஆய்வு: யாழ்ப்பாண மாவட்டம்*,  தமிழர் செந்தாமரை, ரொறன்ரோ:(2001).

## வெளியிணைப்புகள்
* சரவணை உறவுப்பாலம் - முகநூல் பக்கம்
* http://sivantv.com/new/videogallery/%E0%AE%9A%E0%AE%B0%E0%AE%B5%E0%AE%A3%E0%AF%88-%E0%AE%A8%E0%AE%BE%E0%AE%B5%E0%AE%B2%E0%AE%9F%E0%AE%BF-%E0%AE%B8%E0%AF%8D%E0%AE%B0%E0%AF%80-%E0%AE%9E%E0%AE%BE%E0%AE%A9%E0%AE%AA%E0%AF%88%E0%AE%B0/
* சரவணை நாகேஸ்வரி வித்தியாசாலை

பகுப்பு:வேலணைத் தீவு
அனலைதீவு

**அனலைதீவு** (*Analaitivu*) இலங்கையின் யாழ்ப்பாண மாவட்டத்தின் தென் மேற்குப் பகுதியில் அமைந்துள்ள சப்த தீவுகளில் ஒரு தீவாகும். கந்தபுராண கலாச்சார காலத்தில் கோமேதகம் என்றும், காலனித்துவ காலத்தில் சைவமணித்தீவு என்ற காரணப்பெயரும், போர்த்துக்கேயர் ஆட்சிக்காலத்தில் டொனா கிளாரா என்றும், ஒல்லாந்தர் ஆட்சிக்காலத்தில் *Annelletivoe* அல்லது *Rotterdam* என்றும் அழைக்கப்பட்டிருக்கின்றது.

## கோயில்கள்
இத்தீவிலே பல கோயில்கள் அமைந்துள்ளன.

*முதலாம் வட்டாரம்
**அனலைதீவு வைத்தியசாலை ஞானவைரவர் கோயில்
** அனலைதீவு வேம்படி வைரவர் ஆலயம்
*இரண்டாம் வட்டாரம்
**பத்திரகாளியம்மன் கோயில்
**துறைமுகம் கௌரி அம்பாள் (கோட்டை மாதா) கோயில் (போர்த்துக்கேயர் சிதைத்த கோயில்களில் ஒன்று)
*மூன்றாம் வட்டாரம் 
**வீரபத்திரர் கோயில்
*நான்காம் வட்டாரம்
**அனலைதீவு வடலூர் வடலிக்குளம் ஸ்ரீ ஞானவைரவர் ஆலயம் 
**வடலூர் இராஜராஜேஸ்வரி அம்பாள் (கண்ணகை) கோயில்
*ஐந்தாம் வட்டாரம்
**ஹரிஹர புத்திர ஐயனார் கோயில்
**பெரியபுலம் சங்கரநாதர் மகாகணபதிப் பிள்ளையார் கோயில்
** அனலைதீவு மத்தி ஶ்ரீ அரசம்புலம் ஊடுமுருகமூர்த்தி ஆலயம் (அனலைதீவின் முதலாவது இந்து ஆலயம்)
**அனலைதீவு மேற்கு ஸ்ரீ மகாவிஷ்ணு (வல்லியப்பர்) ஆலயம்
**அனலைதீவு பந்தவைரவர் ஆலயம்
**வேளாங்கன்னி மாதா கோயில் (ஒரேயொரு ரோமன் கத்தோலிக்க ஆலயம் -after 1985 )
*ஆறாம் வட்டாரம்
**அனலைதீவு தெற்கு சங்கரநாதர் முருகமூர்த்தி கோயில்
**எழுவடிவயல் எழுமங்கை நாச்சிமார் (மனோன்மணி அம்பாள்) கோயில்
**அனலைதீவு தெற்கு கொம்மாசல்லி ஞானவைரவர் ஆலயம்
* ஏழாம் வட்டாரம்
**புளியந்தீவு நாகேஸ்வரன் கோயில் (ஒல்லாந்தர் காலத்திற்கு முற்பட்டது)

## பாடசாலைகள்
*அனலைதீவு தெற்கு அரசினர் தமிழ்க் கலவன் பாடசாலை
*அனலைதீவு வடலூர் அரசினர் தமிழ்க் கலவன் வித்தியாலயம்
*அனலைதீவு சதாசிவ மகா வித்தியாலயம்

## அலுவலகங்கள்
*கிராம சேவையாளர் வடக்கு அலுவலகம் J/37 (Ward No- 1,2,3,4)
*கிராம சேவையாளர் தெற்கு அலுவலகம் J/38 (Ward No- 5,6,7)
*அஞ்சல் அலுவலகம்
*பிரதேச சபை உப அலுவலகம்- ஊர்காவற்துறை

## சங்கங்கள்
*அனலைதீவு பலநோக்கு கூட்டுறவுச் சங்கம்
*அனலைதீவு விவசாயிகள் சங்கம்
*அனலைதீவு மீனவர் கூட்டுறவுச் சங்கம்
*அனலைதீவு பனை தென்னை வள அபிவிருத்திக் கூட்டுறவுச் சங்கம்

## விளையாட்டுக் கழகங்கள்
*லக்கி ஸ்ரார் விளையாட்டுக் கழகம்
*அருணோதயா விளையாட்டுக் கழகம்
*மணிகண்டன் விளையாட்டுக் கழகம்

## ஊர்ப் பெரியவர்கள்
*அருணாசலம் சின்னப்பா, ஆசிரியர்

## துணை நூல்கள்
* கா. சிவத்தம்பி. (2000).  *யாழ்ப்பாணம்: சமூகம், பண்பாடு, கருத்துநிலை*. கொழும்பு: குமரன் புத்தக நிலையம்.
* சதாசிவம் சேவியர். (1997).  *சப்த தீவு*. சென்னை: ஏஷியன் அச்சகம்.
* செந்தி செல்லையா (தொகுத்த.). (2001). *பிறந்த மண்ணில் பெற்ற சுகந்தம்*. சென்னை: மணிமோகலை பிரசுரம்.
* சு. சிவநாயகமூர்த்தி. (2003). *நெடுந்தீவு மக்களும் வரலாறும்*. ரொறன்ரோ, கனடா.
* இ. பாலசுந்தரம். (2002). *இடப்பெயர் ஆய்வு: யாழ்ப்பாண மாவட்டம்*. ரொறன்ரோ: தமிழர் செந்தாமரை.

## மேற்கோள்கள்

## வெளி இணைப்புகள்
* www.analaitivu.org 
* Analaitivu Cultural Organization of Canada
* analaiexpress 
* analaitivu
* https://meta.wikimedia.org/wiki/File:AMH-6538-NA_Map_of_the_island_of_Annelletivoe_or_Rotterdam.jpg

பகுப்பு:சப்த தீவுகள்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பகுப்பு:இலங்கையின் தீவுகள்
எழுவைதீவு

**எழுவைதீவு (''Eluvaitivu'')** இலங்கையின் யாழ்ப்பாண மாவட்டத்தின் தென் மேற்குப் பகுதியில் ஒரு தீவாகும். சப்த தீவுகள் என அழைக்கப்படும் தீவுகளில் ஒன்றாகும். ரோமன் கத்தோலிக்க சமயம் இந்து சமயம் என்னும் சமயங்கள் காணப்படுகிறது. பனை வளம் கொண்டுள்ளது. 2017ம் ஆண்டில் இலங்கையில் முதன்முதலில் ஒன்றிணைந்த மின்சார நிலையம் எழுவைதீவில் அமைக்கப்பட்டுள்ளது. கடற்தொழில் பிரதான காணப்படுகிறது.

## மக்கள்தொகை
எழுவைதீவில் 2012ஆம் ஆண்டு மக்கள்தொகை கணக்கெடுப்பின்படி 555 பேர் வசித்தனர்.

## பாடசாலைகள்
* எழுவைதீவு முருகவேள் வித்தியாலயம்
* எழுவைதீவு றோமன் கத்தோலிக்க தமிழ்க் கலவன் வித்தியாலயம்

## ஆலயங்கள்
அவை வருமாறு:
* எழுவைதீவு முத்தன்காடு முருகமூர்த்தி ஆலயம் (ஈழத்துத் திருச்செந்தூர்)
* எழுவைதீவு வடக்கு ஆலவிருட்ஷம் ஞானவீரபத்திரர் ஆலயம்
* எழுவைதீவு ஏழுபங்கு சடைவைரவர் ஆலயம்
* எழுவைதீவு புனித தோமையார் ஆலயம்

## துணை நூல்கள்
* கா. சிவத்தம்பி. (2000).  *யாழ்ப்பாணம்: சமூகம், பண்பாடு, கருத்துநிலை*. கொழும்பு: குமரன் புத்தக நிலையம்.
* சதாசிவம் சேவியர். (1997).  *சப்த தீவு*. சென்னை: ஏஷியன் அச்சகம்.
* செந்தி செல்லையா (தொகுப்பாசிரியர்) (2001). *பிறந்த மண்ணில் பெற்ற சுகந்தம்*. சென்னை: மணிமோகலை பிரசுரம்.
* இ. பாலசுந்தரம். (2002). *இடப்பெயர் ஆய்வு: யாழ்ப்பாண மாவட்டம்*. ரொறன்ரோ: தமிழர் செந்தாமரை.

## மேற்கோள்கள்

## வெளி இணைப்புகள்
* Admininstration info 

பகுப்பு:சப்த தீவுகள்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பகுப்பு:இலங்கையின் தீவுகள்
மண்கும்பான்

**மண்கும்பான்** (*Mankumban*) என்பது இலங்கையின் யாழ்ப்பாண மாவட்டத்தின் தெற்கே உள்ள லைடன் தீவில் உள்ள ஒரு சிற்றூராகும். கடல் மட்டத்திலிருந்து இந்த ஊர் 3 மீட்டர் உயரத்தில் உள்ளதாக மதிப்பிடப்பட்டுள்ளது.

## அமைவிடம்
மண்கும்பான் யாழ்ப்பாணத்திற்கு தென்மேற்கே 20 கி.மீ. தொலைவிலும், நாட்டின் தலைநகரான கொழும்புக்குத் தெற்கே 400 கி.மீ. தொலைவிலும் உள்ளது. அருகில் உள்ள வானூர்தி நிலையம் காங்கேசன்துறை வானூர்தி நிலையம் (IATA: JAF) மண்கும்பானில் இருந்து 30 கி.மீ தொலைவில் உள்ளது.

## ஆலயங்கள்
* மண்கும்பான் வெள்ளைப்புற்றடி வீரகத்தி விநாயகர் கோயில்
* மண்கும்பான் முருகமூர்த்தி கோவில்
* மண்கும்பான் சிவகாமி அம்மன் கோயில்
* மண்கும்பான் பெரியபுலம் முத்துமாரி அம்மன் (*கறுப்பாத்தி அம்மன்* அல்லது *கறுப்பாச்சி அம்மன்*) கோயில்
* மண்கும்பான் புளியடி ஞானவைரவர் அலயம்

## மேற்கோள்கள்

## துணை நூல்கள்
* கா. சிவத்தம்பி. (2000).  *யாழ்ப்பாணம்: சமூகம், பண்பாடு, கருத்துநிலை*. கொழும்பு: குமரன் புத்தக நிலையம்.
* சதாசிவம் சேவியர். (1997).  *சப்த தீவு*. சென்னை: ஏஷியன் அச்சகம்.  
* செந்தி செல்லையா (தொகுத்த.). (2001). *பிறந்த மண்ணில் பெற்ற சுகந்தம்*. சென்னை: மணிமோகலை பிரசுரம். 
* சு. சிவநாயகமூர்த்தி. (2003). *நெடுந்தீவு மக்களும் வரலாறும்*. ரொறன்ரோ, கனடா. 
* இ. பாலசுந்தரம். (2002). *இடப்பெயர் ஆய்வு: யாழ்ப்பாண மாவட்டம்*. ரொறன்ரோ: தமிழர் செந்தாமரை.
* 	திருநாவுக்கரசு, செ., குணரத்தினம், வை. (2016). *மண்கும்பான் வெள்ளைப்புற்றடி ஸ்ரீ வீரகத்தி விநாயகர் ஆலயம் - இராஜகோபுரக் கும்பாபிஷேகச் சிறப்புமலர்*. மண்கும்பான் வெள்ளைப்புற்றடி ஸ்ரீ வீரகத்தி விநாயகர் ஆலய பரிபாலன சபை

## வெளியிணைப்புகள்
* TamilNet: 20.11.13 Ve'l'lai-ma'nal
* TamilNet: 16.08.10 Ma’ndu kuminthaan
* Damage caused to Hindu Kovils (Temples) in the North-East of the Island of Sri Lanka

பகுப்பு:வேலணைத் தீவு
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
காரைதீவு

**காரைதீவு** (*Kaaraitivu*) இலங்கையின் பாரம்பரிய தமிழர் நிலமாகும். இப்பெயரை உடைய ஊர்கள் இலங்கையின் வடக்கு, கிழக்கு, மேற்கு என தமிழர்கள் செறிந்து வாழ்கின்ற மூன்று பிரதேசங்களிலும் உண்டு.

அவை பின்வருமாறு:
*காரைதீவு (அம்பாறை) - அம்பாறை மாவட்டத்தின் கிழக்குக் கரையோரமாய் அமைந்துள்ள ஒரு கிராமம்.
*காரைதீவு (யாழ்ப்பாணம்) - யாழ்ப்பாண மாவட்டத்தின் தென் மேற்குப் பகுதியில் அமைந்துள்ள சப்த தீவுகளில் ஒரு தீவு ஆகும். 
*காரைதீவு (புத்தளம்) - புத்தளம் மாவட்டத்தின் மேற்குக் கரையோரமாய் அமைந்துள்ள ஒரு தீவு ஆகும். இத்தீவு தற்போது கரைத்தீவு என்று அழைக்கப்படுகின்றது.

*காரைதீவு பிரதேச செயலாளர் பிரிவு
நோர்சு தொன்மவியல்

**நோர்சு தொன்மவியல் (Norse mythology)** அல்லது **இசுகான்டனேவியன் தொன்மவியல்** கதைகள் கிரேக்க-ரோமன் தொன்மவியல் கதைகளுடன் ஒப்பிடத்தக்கது, ஆனால் பல்வேறு வழிகளில் வேறுபட்டது, தனுத்துவமானது. நோர்ஸ் தொன்மவியல் நோர்டீக் அல்லது ஸ்கான்டனேவியன் நாடுகள் என்று கூறப்படும் டென்மார்க், ஐஸ்லான்ட், நோர்வே, சுவீடன் ஆகிய நாடுகளில் வழங்கிய தொன்மவியல் கதைகளையே குறித்து நிற்கின்றது. (பொதுவாக பின்லாந்தும் மொத்த ஐந்து நோர்டீக் நாடுகளில் ஒன்று, ஆனால் தொன்மவியல் கதையாடிலில் பின்லாந்து தனித்துவமான மரபை கொண்டுள்ளது, குறிப்பாக கலேவலா இலக்கியம்.)

நோர்ஸ் தொன்மவியல் மூன்று தளங்களில் ஒன்பது உலகங்களை கொண்டுள்ளது. இவ்வுலகங்கள் எக்டிர்சல் (Yggdrasil) எனப்படும் உலக மரத்தில் பிணைந்திருக்கின்றன. இவ்வுலகங்கள் அம்மரத்தில் தங்கியிருக்கும் தட்டையான வட்டு போன்று வருணிக்கப்படுகின்றன. இவை தவிர அம்மரத்தில் வேறு அம்சங்களும் உண்டு. உலக மரத்தின் உலகங்களும் அவற்றின் வாசிகளும் பின்வருமாறு:

மேல் உலகம்
* அஸ்கார்ட் (Asgard) - ஐசீர் (Aesir) அல்லது கடவுள்கள் உலகம்
* அல்வ்கேய்ம் (Alfheim) - எல்வ்ஸ் (Elves) உலகம்
* வனகேய்ம் (Vanaheim) - வானியர் (Vanir)
நடு உலகம்
* மிட்கார்ட் (Midgard) - மனிதர்கள் (Humans)
* யோருண்கைம் (Jotunheim) - யையன்ற்ஸ் (Giants)
* Svartalfheim - கருமை எல்ஃவ்ஸ் (dark-elves)
* Nidavellir - டுவோர்வ்ஸ் (dwarves)
கீழ் உலகம்
* Muspelheim 
* நிவில்கேய்ம் (Niflheim) - இறந்தவர் பூமி

இவ் உலக மரம் என்றும் இருந்ததில்லை, அதற்கு ஒரு தோற்ற கதை உண்டு.

நோர்ஸ் தொன்மவிய்ல் கதைகளின் கூறுகள் பல பிரபல ஆங்கில நாவல் மற்றும் திரைப்படமான த லோட் ஒவ் த ரிங்ஸ் உபயோகிக்கப்பட்டிருக்கின்றன.

## மேற்கோள்கள்

பகுப்பு:நோர்சு தொன்மவியல்
இழிவுப் பண்டம்

பௌதீக வாழ்க்கை தரத்தை பேணுவதற்காக குறைந்த வருமானம்
பெறுபவர்களால் விருப்பமின்றி நுகர்கின்ற தரக்குறைவான பண்டங்கள்
பொருளியலில் இழிவுப்பண்டம் எனப்படும்.

உ+ம்: பீடி,போலிநகை

தனிநபர் வருமான அதிகரிப்புடன் இழிவுப்பண்டத்திற்கான கேள்வியும்
அதிகரிக்கும் எனினும்,மேன்மேலும் அதிகரித்தால் இவற்றுக்கான கேள்வி குறைந்து
செல்வதுடன் பூச்சிய நிலையையும் அடையும்.

ஆடம்பரப்பண்டமானது இவற்றிக்கு எதிரான நடத்தையினைக் காண்பிக்கும்.

## மேற்கோள்கள்

### பிற பண்டங்கள்

பகுப்பு:பண்டங்கள்
விண்டோஸ் லைவ் மெயில்

**விண்டோஸ் லைவ் மெயில்** ஆனது மைக்ரோசாப்ட்டின் இணையமூடான மின்னஞ்சல் சேவையாகும். இதன் வெள்ளோட்டப் பதிப்பானது 1ஆம் திகதி நவம்பர் 2005 இல் இலிருந்து **விண்டோஸ் லைவ்** உடன் வெளியிடப்பட்டது. இது முன்னர் **ககூனா** (Kahuna) என இரகசியப் பெயரிடப்பட்ட விண்டோஸ் லைவ் மெயில் முழுமையாக வளர்ச்சியடைந்ததும் ஹொட்மெயிலை மாற்றீடுசெய்யும். இது 2 ஜிகாபைட் அளவு சேமிக்கும் இடம், தானாகவே எழுத்துப் பிழை பார்த்தல், மின்னஞ்சல்களைத் தானகவே பிரித்தல்,  மற்றும் பல பாதுகாப்பு வசதிகளைக் கொண்டதாகும்.

பொதுவாக விண்டோஸ் லைவ் இணையத்தளத்தினூடாகவோ அல்லது விண்டோஸ் லைவ் மெயிலைச் சோத்தித்துக் கொண்டிருக்கும் பயனரின் அழைப்பினூடாகவோ இதைப் பெற்றுக் கொள்ளலாம். நேரடியாகவே **விண்டோஸ் லைவ்** இணையமூடாகப் பதிவதன் மூலமும் பெற்றுக் கொள்ளலாம்.

**விண்டோஸ் லைவ் மெயில்** 1996 ஆம ஆண்டில் சபீர் பாத்தியா மற்றும் ஜக் ஸ்மித்தால் ஆரம்பிக்கப் பட்ட , ஹொட்மெயிலின் வழிவந்த ஓர் உலாவியூடான மின்னஞ்சல் சேவையாகும்.  இச்சேவையை மைக்ரோசாப்ட் 1997 ஆம் ஆண்டில் வாங்கிக் கொண்டது. 1999 இல் 30 மில்லியன் பயனர்கள் இருந்தனர். 2004 ஆம் ஆண்டு கூகிள் நிறுவனத்தினர் தமது சொந்த மின்னஞ்சல் சேவையான ஜிமெயில் சேவையை ஆரம்பித்தனர். ஜிமெயிலில் 2.7 ஜிகாபைற்றிற்கும் மேற்பட்ட சேமிக்கும் வசதி, இலகுவான பயனர் இடைமுகம் ஆகியன இணையமூடான மின்னஞ்சலில் மாற்றங்களை ஏற்படுத்தின. **விண்டோஸ் லைவ் மெயிலானது** ஜிமெயில், யாகூமெயில் ஆகியவற்றிற்கான ஓர் விடையாகும்.

## வசதிகள்
#### மின்னஞ்சல் முகவரிகளைத் தானாக நிரப்புதல்
மின்னஞ்சலை எழுதும்போது பெறுபவரின் முதலெழுத்தைத் தட்டச்சுச் செய்ததும் அவ்வெழுத்தில் ஆரம்பிக்கும் மின்னஞ்சல் முகவரிகள் யாவும் பட்டியலிடப்படும்

#### படங்களிற்கான முன்னோட்டம்
விண்டோஸ் லைவ் மெயிலானது பெரிய பட இணைப்புக்களைத் தானகவே முன்னோட்ட்டத்திற்கு மாற்றிவிடும். ஒர் கிளிக்கின் மூலம் முழுப் படத்தையும் பார்வையிடலாம்.

#### விசைப்பலகைக் குறுக்குவழிகள்
**விண்டோஸ் லைவ் மெயிலானது** மவுஸ் மாத்திரம் அன்றி விசைப்பலகைக் குறுக்கு வழிகளையும் ஏற்கின்றது.

#### வேகம்
**வின்டோஸ் லைவ் மெயிலானது** AJAX தொழில் நுட்பத்தால் வேகமாக இயங்க வல்லது.

#### தட்டச்சு செய்யும் போதே பிழைதிருத்தம்
மைக்ரோசாப்ட் ஆபிஸ் பதிப்புக்களில் உள்ளதைப்போன்று இங்கும் தட்டச்சு செய்யும்போதே பிழைதிருத்தும் வசதியுள்ளது. எழுத்துப்  பிழையுள்ள சொற்கள் இங்கும் சிவப்புப் கோடிட்டுக்க் காட்டப் படும் அச்சொல்லின் மேல் Right click செய்யும் போது பொருத்தமான் வேறு சொற்களைக் காட்டும். தற்போது பிழைதிருத்தும் வசதியானது ஆங்கிலம், பிரெஞ், ஜேர்மன், இத்தலிய மொழிகள் மாத்திரமேயுள்ள போதிலும் ஏனைய மொழிகள் பின்னர் சேர்த்துக் கொள்ளப்டும்.

#### சேமிக்கும் அளவு
விண்டோஸ் லைவ் மெயிலானது 2 ஜிகாபைற் அளவான இடவசதியை அளிக்கின்றது. மின்னஞ்சலானது 2 ஜிகாபைற் அளவை அண்மிக்கும் போது 50 மெகாபைற் அளவு குறைவானபோது ஓர் மின்னஞ்சலானது அநுப்படும்.

பகுப்பு:மின்னஞ்சல்
பகுப்பு:விண்டோசுக்கு மட்டும் உரிய இலவச மென்பொருட்கள்
கலேவலா

**கலேவலா** (*Kalevala*) உலக இலக்கியத்தின் மாபெரும் காவியப் பாடல்களில் ஒன்றாகும். இது பின்லாந்தின் தேசீய காவியம். இக்காவியம் 1849 ஆம் ஆண்டிலேயே ஒழுங்கான வடிவத்தைப் பெற்றது. எனினும், இவற்றுக்கு நேரடியான அடிப்படைகளாக அமைந்த வாய்மொழிப் பாடல்கள் கிபி 1ம் நூற்றாண்டு காலப் பகுதியிலேயே உருவாகிவிட்டன.

## கலேவலா தொகுப்பு
சிறந்த மொழிநூல் வல்லுநரான எலியாஸ் லொண்ரொத் (1802-1884) என்பாரே இக் காவியத்தைத் தொகுத்தவராவார். இவராலும் மற்றும் பின்லாந்தின் நாட்டார் இலக்கியத்தின் முன்னோடிகளாலும் பின்லாந்தின் கரேலியாவின் நாட்டுப் புறங்களிலிருந்து சேகரிக்கப்பட்ட, சிறந்த தொன்மையான நாட்டுப் பாடல்களே இத் தொகுப்பின் மூலங்களாகும்.

## வரலாறு
thumb|left|400px|ஐனோவின் கதை, கலேவலாவின் ஒரு பகுதி், படம் வரைந்தவர்: அக்செலி கலென்-கலேலா (''Akseli Gallen-Kallela''), 1891
கரேலியா என்னும் பிரதேசத்தின் பெரும் பகுதி பின்லாந்தின் கிழக்கு எல்லைக்கு அப்பால் ரஷ்யாவில் இருக்கிறது. கரேலியா என்னும் இப்பகுதி பின்னிஷ் - கரேலியா கலாச்சாரம் என்றொரு எல்லைக் கோட்டை அமைத்துக் கொண்டு தூரதேச நாகரீக மையங்களிலிருந்தும் அரிதாய்க் குடியேறப்பட்ட காட்டுப் பிரதேசங்களிலிருந்தும் துண்டிக்கப்பட்டிருந்தது. இதனால் இந்த நாட்டுப் பாடல்கள் 19 ஆம் நூற்றாண்டு வரை, பரம்பரை பரம்பரையாக வாய்மொழி மரபில் பாதுகாக்கப்பட்டு வந்துள்ளன. புரட்டஸ்தாந்தம், லூத்தரன் கிறித்தவ இயக்கம் ஆகியன ஏற்படும் வரையில், ரஷ்யாவில் மேலோங்கியிருந்த பழமைவாதக் கிறித்தவம் பின்லாந்தின் ஏனைய பகுதிகளில் இருந்த ரோமன் கத்தோலிக்க இயக்கத்திலும் பார்க்க மிகவும் பொறுதியுடன் இருந்ததே இதற்குக் காரணமாகும். கலேவலா மொத்தத்தில் பின்னிஷ் மொழி பேசும் மக்களின் கிறிஸ்துவுக்கு முற்பட்ட காலத்து மதத்தையும் வீரப்பண்புகளுடைய புனை கதைகளையும் பிரதிபலித்தது, எனினும் இந்நாட்டை வெற்றிக்கொண்ட சுவீடிஷ்க்காரர் கி.பி. 1155 இல் பலவந்தமாகக் கொண்டுவந்த கிறித்துவத்தின் வெற்றியே கடைசிப் பாடலின் கருவாயிற்று.

## கலேவலா பெயர்க்காரணம்
*கலேவலா* என்னும் பெயர் பின்னிஷ் மொழியில் 'இடம்' என்பதைக் குறிப்பிடும் -லா என்னும் பெயர் விகுதியில் முடிவடைகிறது. 'கலேவா' என்னும் முதல் அடி பின்லாந்தியரின் சந்ததியின் ஆதிமுதல்வரின் பெயராகக் கருதப்படுகிறது. இவருக்கு பன்னிரண்டு ஆண் மக்கள் இருந்தனர். கலேவலாவின் நாயகர்களான வைனாமொயினனும் இல்மரினனும் இவர்களில் அடங்குவர். பின்னிஷ் மொழியில் 'கலேவா' என்பது விண்மீன்களின் பல பெயர்களாக வருகிறது.

## தமிழில் கலேவலா
கலேவலா பாடல்கள் இற்றைவரை தமிழ் உட்பட 50க்கும் மேற்பட்ட உலக மொழிகளில் மொழிபெயர்க்கப்பட்டுள்ளது. தமிழில் 1994இல் ஆர். சிவலிங்கம் (உதயணன்) அவர்களால் மொழிபெயர்க்கப்பட்டு நூலாக வெளியிடப்பட்டுள்ளது. சுமார் மூன்று ஆண்டு கால ஆய்வுக்குப் பின் தமிழில் 480 பக்கங்களில் இந்நூல் வெளிவந்திருக்கிறது. ஐம்பது பாடல்களில் 22,795 அடிகளைக் கொண்டுள்ளது.

## மேற்கோள்கள்

 
பகுப்பு:பின்லாந்து
பகுப்பு:நூல்கள்
பகுப்பு:நோர்சு தொன்மவியல்
காவலூர் ராசதுரை

**காவலூர் ராசதுரை** என அழைக்கப்படும் **மரியாம்பிள்ளை டேவிட் ராஜதுரை** (அக்டோபர் 13, 1931 - அக்டோபர் 14, 2014) ஈழத்து எழுத்தாளர். புலம் பெயர்ந்து ஆத்திரேலியாவில் சிட்னி நகரில் வாழ்ந்து வந்தவர். இலங்கை ஒலிபரப்புக் கூட்டுத்தாபனத்தில் நீண்ட காலம் பணியாற்றியவர். சிறுகதை, நாவல், நாடகம், விமரிசனம், மதிப்பாய்வு, திரைப்படம் முதலான துறைகளில் ஈடுபாடு கொண்டவர். யாழ்ப்பாணம், ஊர்காவற்துறையில் கரம்பொன் என்ற ஊரைப் பிறப்பிடமாகக் கொண்டவர் காவலூர் இராசதுரை.

## வானொலியில்
'கலைக்கோலம்' என்ற சஞ்சிகை நிகழ்ச்சியை இலங்கை வானோலியில் மிகச்சிறப்பாக தயாரித்து வழங்கி, கலை, இலக்கியம் சம்பந்தமான தரமான விமர்சனப்போக்கை உருவாக்க காரணமாக அமைந்தவர். விளம்பர நிகழ்ச்சிகள் மூலமாக ஈழத்து மெல்லிசைப் பாடல்களை அரங்கேற்றியவர்.

## எழுத்துத்துறை
சுதந்திரன், வீரகேசரி, தினகரன் ஆகிய பத்திரிகைகளில் எழுதி தமது ஆற்றல்களை விரிவுபடுத்திக் கொண்டார். தீவிர வாசிப்புப் பழக்கத்தினால் ஆங்கில இலக்கியத்திலும் புலமை பெற்றிருந்தார். இலங்கை முற்போக்கு எழுத்தாளர் சங்கத்தில் இணைந்து அதன் வளர்ச்சியில் முக்கிய பங்காற்றினார்.

*தேவ கிருபையை முன்னிட்டு வாழும்* என்ற சிறுகதை இலங்கையில் தமிழ்க் கல்விப்பாடத்திட்டத்தில் சேர்க்கப்பட்டிருக்கிறது. இந்தச் சிறுகதை இந்தியில் மொழி பெயர்க்கப்பட்டு *தர்மயுக்* என்ற இதழில் வெளியாகியது.

## நாடகத் துறை
இவரது படைப்புகள் நாடகமாக, தொலைக்காட்சி நாடகமாகத் தயாரிக்கப்பட்டுள்ளன.*காலங்கள்* என்ற தொலைக்காட்சி நாடகம் இலங்கை மலையகத் தோட்டத் தொழிலாளர்களின் வாழ்வைப் பின்னணியாகக் கொண்டது. *வீடு யாருக்கு?* என்ற புதினம் மேடை நாடகமாகியுள்ளது.

## திரைப்படத் துறை
பொன்மணி என்ற இலங்கைத் திரைப்படத்திற்குத் திரைக்கதை, வசனம் எழுதியதோடு மட்டுமல்லாது அதன் நிர்வாகத் தயாரிப்பாளருமாவார். யாழ்ப்பாணத் தமிழ்க் கலாசாரத்தைப் பிரதிபலித்த இத்திரைப்படம் பல விமரிசகர்களால் விமரிசிக்கப்பட்டது.

யூனிசெப் நிறுவனத்திலும் இவர் பணியாற்றியிருக்கிறார். இவர் பின்னாளில் சொந்தமாக *வசீகரா* என்ற பெயரில் விளம்பர நிறுவனத்தையும் கொழும்பில் நிறுவினார். இவரது புதல்வர் நவீனன் ராசதுரையும் சிறுகதைகள், கட்டுரைகள் எழுதி வருகிறார்.

## வெளியிடப்பட்ட நூல்கள்

* *குழந்தை ஒரு தெய்வம்* (சிறுகதைத் தொகுதி, 1961)
* *வீடு யாருக்கு?* (புதினம், 1972)
* *ஒரு வகை உறவு* (சிறுகதைத் தொகுதி, 1976)
* *விளம்பரத் துறை தோற்றம், வளர்ச்சி, வீச்சு, ஆதிக்கம்*
* *A Prophet Unhonoured* (சிறுகதைகள், ஆங்கில மொழிபெயர்ப்பு: நவீனன் ராசதுரை)

## மேற்கோள்கள்

## வெளி இணைப்புகள்
*காவலூர் ராஜதுரை காலமானார் (13 அக் 1931–14 அக் 2014) , எஸ்பிஎஸ், அக்டோபர் 15, 2014
*திரும்பிப் பார்க்கின்றேன் , லெ. முருகபூபதி

பகுப்பு:ஈழத்து எழுத்தாளர்கள்
பகுப்பு:இலங்கை வானொலி தமிழ் ஒலிபரப்பாளர்கள்
பகுப்பு:ஆத்திரேலிய இலங்கைத் தமிழ் வம்சாவளி மக்கள்
பகுப்பு:யாழ்ப்பாண மாவட்ட மக்கள்
பகுப்பு:ஆஸ்திரேலியத் தமிழ் எழுத்தாளர்கள்
பகுப்பு:1931 பிறப்புகள்
பகுப்பு:2014 இறப்புகள்
பகுப்பு:ஊர்ப் பெயரால் அறியப்படும் மக்கள்
சீர்திருத்த செயலாக்கம்

ஆங்கிலத்தில் affirmative action என்ற செயற்பாட்டை தமிழில் **சீர்திருத்த செயலாக்கம்** எனலாம்.  **பரிவுச் செயலாக்கம்** என்றும் சிலர் தமிழில் குறிப்பிடுவர்.  எச் சொல் பொருத்தமானது என்று ஒரு பொது இணக்கம் இன்னும் இல்லை.  

## சீர்திருத்த செயலாக்கம் ஏன் தேவை?
சீர்திருத்த செயலாக்கம் ஏன் தேவை என்பது நோக்கி பல்வேறு கருத்துக்கள் இருக்கின்றன.  அவற்றுள் சில பின்வருவன:

* சமூகத்தில் சம சந்தர்ப்பத்தை வழங்குவதற்கு சீர்சிருத்த செயலாக்கம் தேவையாகின்றது.  

* தலித்துக்களுக்கு அல்லது தாழ்த்தப்படோருக்கு இழைக்கப்பட்ட கொடுமைகளுக்கு ஈடாக சீர்திருத்த செயலாக்கம் அமைகின்றது.  

* இயற்கையாகவே சமூக கட்டமைப்புகள் சில சாதிக்களுக்கு சார்பாகவும், சில சாதிக்களைப் பாதிக்கும் வகையிலும் கட்டமைக்கப்பட்டுள்ளன.  இக்கட்டமைப்பை உடைக்க அல்லது மீற சீர்திருத்த செயலாக்கம் தேவையாகின்றது.   

பகுப்பு:சமூகம்
கலம்பகம் (இலக்கியம்)

தமிழ் இலக்கியத்தில், **கலம்பகம்** என்பது பலவகைச் செய்யுள்களால் ஆகியதும், பல பொருள்கள் பற்றியதுமான சிற்றிலக்கியங்களில் ஒன்றாகும்.

பல்பூ மிடைந்த படலைக் கண்ணி (174) (பல் = பல; பூ = பூக்கள்; மிடைந்து = கலந்து)
என்று ஓர் அடி, கடியலூர் உருத்திரங்கண்ணனார் இயற்றிய பெரும்பாணாற்றுப் படையில் வருகின்றது. இதற்குப் பலவாகிய பூக்கள் கலந்து கட்டப்பட்ட கலம்பக மாலை என்று நச்சினார்க்கினியர் பொருள் கூறுகின்றார். பல பூக்களைக் கலந்து கட்டிய மாலை. ஆகையால் கலம்பக மாலை என்கிறார்.  தமிழில் தோன்றிய முதல் கலம்பகம் நந்திக் கலம்பகம் ஆகும்.

## சொற்பிறப்பு
கலம்பகம் என்ற சொல் இரண்டு சொற்களின் கூட்டு ஆகும். கலம்பு + அகம் = கலம்பகம் என்றும், கலம் + பகம் = கலம்பகம் என்றும் இந்தச் சொல்லைப் பிரிக்கலாம். பல்வேறு வகையான உறுப்புகள் இந்த இலக்கிய வகையில் அகத்தே - உள்ளே - கலந்து வருவதால் கலம்பகம் என்று அழைக்கப்படுகின்றது. கலம் என்றால் 12 என்று பொருள். பகம் என்றால் பகுதி அல்லது பாதி என்று பொருள். இங்கும் பன்னிரண்டின் பகுதி ஆறு ஆகும். எனவே, 12 + 6 = 18. இந்த இலக்கிய வகையில் 18 உறுப்புகள் கலந்து வருவதால் கலம்பகம் என்று பெயர் பெறுகின்றது எனலாம்.  பலவகைப் பாடல்கள் ஒருங்கிணைந்து உருவாவதால் இந்தச் சிற்றிலக்கிய வகைக்கு இப் பெயர் ஏற்பட்டது. 
## கலம்பகத்தின் அமைப்பு
பன்னிரு பாட்டியல் என்னும் நூல்  இதன் இலக்கணத்தைக் கூறுகிறது.

ஒருபோகும், வெண்பாவும், முதல் கலியுறுப்பாக முற்கூறப்பெற்றுப் புயவகுப்பு, மதங்கம், அம்மானை, காலம், சம்பிரதம், கார், தவம், குறம், மறம், பாண், களி, சிந்து, இரங்கல், கைக்கிளை, தூது, வண்டு, தழை, ஊசல் என்னும் பதினெட்டுப் பொருட் கூற்று உறுப்புக்களும் இயைய, மடக்கு, மருட்பா, ஆசிரியப்பா, கலிப்பா, வஞ்சிப்பா, ஆசிரிய விருத்தம், கலி விருத்தம், கலித்தாழிசை, வஞ்சி விருத்தம், வஞ்சித்துறை, வெண்துறை என்னும் இவற்றால், இடையே வெண்பா கலித்துறை விரவ அந்தாதித் தொடையால் பாடுவது கலம்பகம்.

கலம்பகத்திலே பாடப்படுபவரின் சமூகத் தகுதிக்கு ஏற்பப் பாடல்களின் எண்ணிக்கை அமையவேண்டும் எனத் தமிழ் யாப்பியல் நூல்கள் கூறுகின்றன. இது அதிகபட்சம் 100 பாடல்களிலிருந்து 50 பாடல்கள் வரை இருக்கலாம். எனினும் 100 க்கு அதிகமாகவும், 50 க்குக் குறைவாகவும் உள்ள பாடல்களைக் கொண்ட கலம்பகங்களும் உள்ளன.

## கலம்பக இலக்கியங்கள் சில

* ஆளுடையப் பிள்ளையார் திருக்கலம்பகம்
* நந்திக் கலம்பகம்
* காசிக் கலம்பகம்
* திருவரங்கக் கலம்பகம்
* மதுரைக் கலம்பகம்
* வீரகேரளம்புதூர் நவநீதகிருட்டிணன் கலம்பகம்
* திருக்கண்ணபுரக் கலம்பகம்
* திருவருணைக் கலம்பகம்
* திருக்காவலூர்க் கலம்பகம்
* தில்லைக் கலம்பகம் 
* மறைசைக் கலம்பகம் 
* அருணைக் கலம்பகம் 
* கதிர்காமக் கலம்பகம் 
* கச்சிக் கலம்பகம் 
* வெங்கைக் கலம்பகம்
* புள்ளிருக்கு வேளூர்க் கலம்பகம் 
* திருவாமாத்தூர்க் கலம்பகம்
* இரட்டணை கலம்பகம்

## அடிக்குறிப்புகள்

பகுப்பு:சிற்றிலக்கிய வகைகள்
பகுப்பு:கலம்பகங்கள்
பயன்பாடு

ஒரு பொருளிலோ அல்லது ஒரு பணியிலோ இருக்கின்ற மனித விருப்பத்தை நிறைவு செய்கின்ற ஆற்றலே பொருளியலில் **பயன்பாடு** (*Utility*)எனப்படும். பயன்பாடானது மனித மனநிலையை ஒட்டிய உளவியல் ரீதியான கருத்தாகும். எடுத்துக்காட்டாக எழுதத் தெரிந்தவர்களுக்கே பேனா பயன்பாடுள்ள பொருளாகும். எழுதத் தெரியாதவர்களுக்கு அல்ல. பயனானது (*Usefulness*) பயன்பாட்டிலிருந்து மாறுபடும். உதாரணமாக மதுவானது அதனை அருந்துபவர்களுக்கு ஒரு பயன்பாடுள்ள பொருள், அதே நேரம் சமுக நோக்கில் அது ஒரு பயனற்ற பொருளாகும். பயன்பாடானது **சார்பு மாறியாகும்**, இது இடத்துக்கு இடம், காலத்திற்குக் காலம், மனிதனுக்கு மனிதன் வேறுபடும்.

### பயன்பாட்டினை அளத்தல்
ஒரு பண்டத்தின் அல்லது பணியின் பயன்பாடானது இடத்துக்கு இடம், காலத்திற்குக் காலம் மாறுபடும் என்பதனால் இதனை அளவிடுவது கடினமாகும். எனினும், பொருளியல் அறிஞரான அல்பிரட் மார்ஷல் இதனை பணத்தின் அளவினைக் கொண்டு அளவிடலாம் என்கின்றார். இக் கருத்தினை எதிர்க்கும் பொருளியலாளரும் உள்ளனர். தற்காலத்தில் உபேட்சை வளையீ (*Indifference curve*) முறைமூலம் பயன்பாடு ஆராயப்படுகின்றது.

### இவற்றினை பார்க்க
* நுகர்வோன்மிகை

பகுப்பு:நுகர்வு